22/03/2012 | Administración LocalMunicipal
Trazo
Anuncio de convocatoria e bases do proceso selectivo para cubrir unha praza de auxiliar administrativo

Esta Alcaldía en uso das facultades que lle confire a lexislación de réxime local dispón: Convocar o proceso selectivo para cubrir a praza de auxiliar de administración xeral de conformidade coas seguintes bases: É obxecto das presentes bases a provisión en propiedade dunha praza de funcionario de carreira de Auxiliar Administrativo mediante o sistema de oposición. A referida praza inclúese na Oferta Pública de Emprego correspondente ao exercicio do ano 2010, aprobada por acordo de Xunta de Goberno Local con data 30.12.10, e publicada no Boletín Oficial da Provincia n.º 121, con data 3 de marzo de 2010, cuxas características son: — Grupo C, Subgrupo C2; Clasificación: Administración Xeral; Subescala: Auxiliar Administrativa; Número de vacantes: 1; Denominación: Auxiliar Administrativo. Para formar parte nas probas de selección, será necesario: a) Ser español. Non obstante, teranse en conta: — Os nacionais dos demais Estados membros da Unión Europea poderán acceder en idénticas condicións que os españois nos sectores da función pública aos que, segundo o dereito comunitario, sexa de aplicación a libre circulación de traballadores. — Os nacionais de aqueles Estados aos que, en virtude de tratados internacionais celebrados pola Unión Europea e ratificados por España sexa de aplicación a libre circulación de traballadores nos termos en que está definida no Tratado Constitutivo da Unión Europea. - Asi mesmo, poderá participar aquelas persoas que cumplan os requisitos establecidos a eses efectos no art 57 da Lei 7/2007, do estatuto Básico do Empregado Público. b) Estar en posesión da titulación suficiente ou estar en condicións de obtela na data en que finalice o prazo de presentación das instancias para tomar parte nas probas selectivas. Neste caso a titulación requirida será o título de graduado en educación secundaria obrigatoria ou equivalente en virtude do artigo 76 da Lei 7/2007, de 12 de abril, do Estatuto Básico do Empregado Público. c) Non estar separado do servizo de ningunha Administración Pública en virtude de expediente disciplinario nin encontrarse inhabilitado por sentenza firme para o exercicio de funcións públicas. d) Ter cumprido os dazaseis anos de idade, antes de que finalice o prazo de presentación de instancias, e non exceder, no seu caso, da idade establecida como máxima para a xubilación forzosa. e) Cumprir os requisitos para exercer as funcións que dentro do corpo ou escala lle poidan ser encomendadas, de acordo ao previsto regulamentariamente. As solicitudes en modelo oficial que figura como Anexo II destas Bases, requirindo tomar parte nas correspondentes probas de acceso, nas que os aspirantes farán constar que reúnen as condicións esixidas nas bases xerais que se achegan a este expediente para a praza que se opte, dirixiranse ao Sr. Alcalde-Presidente do Concello de Trazo, e presentaranse no Rexistro de entrada deste Concello ou ben mediante o procedemento que regula o artigo 38.4 da Lei 30/1992, no prazo de vinte días naturais contados a partir do día seguinte ao da ultima publicación do anuncio da convocatoria no Boletín Oficial do Estado. e no DOG. As bases íntegras publicaranse no Boletín Oficial da Provincia, así como no Taboleiro de Anuncios do Concello A solicitude deberá ir acompañada por: — Fotocopia do DNI ou, no seu caso, pasaporte. — Certificación acreditativa do coñecemento da lingua galega. — Xustificante do pago de dereito de exame, que ascende á cantidade de 10 euros, e que deberá ingresarse na conta municipal n.º 2080-0331-48-3110000029. Expirado o prazo de presentación de solicitudes, a Alcaldía ditará resolución no prazo máximo de un mes, declarando aprobada a lista provisional de admitidos e excluídos. Na resolución, que se publicará no Boletín Oficial da Provincia e no taboleiro de edictos do Concello, sinalarase un prazo de dez días hábiles para corrección. Na mesma publicación farase constar o día, hora e lugar en que haberá de realizarse o primeiro exercicio de selección (O chamamento para posteriores exercicios farase mediante a publicación no taboleiro de edictos da Corporación; neste suposto, os anuncios da celebración das sucesivas probas deberán facerse públicos polo órgano de selección nos locais onde se celebrase a proba anterior ou na sede do Concello, con dous días, polo menos, de antelación ao comezo deste, se se trata do mesmo exercicio, ou de tres días, se se trata dun novo )]. Igualmente na mesma resolución, farase constar a designación nominal do tribunal. As alegacións presentadas serán resoltas no prazo de 30 días desde a finalización do prazo para presentación. Transcorrido o prazo sen que se ditase resolución algunha, as alegacións entenderanse desestimadas. Os Tribunais cualificadores estarán constituídos por: — Presidente. ( O Secretario da Corporación ou funcionario con habilitación de carácter estatal) — Secretario [ Un funcionario do Concello de Trazo da Corporación, titular e suplente]. — 3 Vogais nomeados entre funcionarios de Administración Local [O tribunal estará integrado ademais polos suplentes respectivos que han ser designados conxuntamente polos titulares]. Os órganos de selección serán colexiados e a súa composición deberá axustarse aos principios de imparcialidade e profesionalidade dos seus membros, e tenderase, así mesmo, á paridade entre muller e home. O persoal de elección ou de designación política, os funcionarios interinos e o persoal eventual non poderán formar parte dos órganos de selección. A pertenza aos órganos de selección será sempre a título individual, non podendo ostentarse esta en representación ou por conta de ninguén. Así mesmo, segundo o artigo 34.2 do Decreto Lexislativo 1/2008, de 13 de marzo, os tribunais que xulguen as probas selectivas non poderán estar compostos maioritariamente por persoal funcionario dos corpos ou escalas de que se trate. Ningunha persoa integrante terá titulación inferior á esixida para a admisión ás probas. A abstención e recusación dos membros do Tribunal será de conformidade cos artigos 28 e 29 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. O procedemento de selección dos aspirantes farase por Oposición: Consistirá na realización de 4 probas de aptitude eliminatorias e obrigatorias para os aspirantes. Os aspirantes serán convocados en chamamento único, sendo excluídos da oposición os que non comparezan, salvo causa de forza maior debidamente acreditada e libremente apreciada polo Tribunal. En calquera momento o Tribunal poderá requirir aos opositores para que acrediten a súa personalidade. Os candidatos deberán acudir provistos do DNI ou, no seu defecto, pasaporte ou carné de conducir. Consistira en respostar por escrito durante 90 minutos, a un cuestionario tipo test de 80 preguntas proposto polo Tribunal, sobre os temas relacionados no programa que figura como anexo I a estas bases. Cada pregunta terá catro alternativas de resposta, das cales só unha será correcta. Cada tres respostas incorrectas descontarase unha correcta. Culalificarase de 0 a 20 puntos, sendo eliminados os aspirantes que non acaden un mínimo de 10 puntos Consistira en desenvolver por escrito durante un período máximo de 120 minutos, dous temas sinalados polo Tribunal, de entre os temas contidos no Programa que acompaña a estas bases como Anexo I. Cualificarse de 0 a 20 puntos, sendo eliminados os aspirantes que non acaden un mínimo de 10 puntos. A puntuación de cada un dos exercicios farase calculando a media aritmética das puntuacións outorgadas por cada un dos membros do Tribunal. Consistirá na resolución de dous supostos prácticos, determinados polo Tribunal antes do seu comenzo. Deberá demostrarse a base teórica e a súa aplicación á función administrativa e o desenvolvemento dos seus contidos profesionais. Os aspirantes disporán dun tempo máximo de 120 minutos para realizar os supostos. O exercicio será cualificado cunha puntuación de 0 a 20 puntos. Os aspirantes que non acaden un mínimo de 10 puntos serán eliminados, de maneira que xa non realizarán o seguinte exercicio. A cualificación de cada exercicio obterase pola media aritmética da puntuación outorgada por cada un dos membros do Tribunal asistentes. Consistirá na traducción directa e/ou inversa dun ou varios textos, en castelán ou galego, nun tempo máximo de trinta minutos. Aqueles aspirantes que estivesen en posesión do Celga 3 ou equivalente, estarán exentos da realización deste exercicio, entendéndose que teñen a cualificación de apto. O exercicio cualificarse de apto ou non apto. Non superarán este exercicio aqueles aspirantes que non obteñan a cualificación de apto. Unha vez terminada a cualificación dos aspirantes, o Tribunal propoñerá o nomeamento dos aspirantes que superasen a fase de oposición. Os aspirantes propostos aportarán ante a Administración, dentro do prazo de vinte días naturais desde que se publiquen as listas de aprobados os documentos acreditativos das condicións de capacidade e requisitos esixidos na convocatoria, é dicir: - Declaración de non ter sido separado doservizo de ningunha administración pública mediante expediente disciplinario, nin estar inhabilitado para o exercicio da función pública - Declaración de non estar incurso en ningunha causa de incapacidade ou incompatibilidade, conforme á lexislación vixente. - Certificación médica acreditativa de non padecer enfermidadw ou eiva física ou psíquica que imposibilite o normal exercicio da sua función. - Título académico esixido para a participación no proceso selectivo, se no no tivera presentado coa solicitude. Aqueles que dentro do prazo indicado, e salvo os casos de forza maior, non presentasen a documentación ou da mesma deducírase que carecen dalgún dos requisitos esixidos, non poderán ser nomeados, quedando anuladas todas as súas actuacións, sen prexuízo da responsabilidade en que puidesen ter incorrido por falsidade nas súas solicitudes de participación. [Os que tivesen a condición de funcionarios públicos estarán exentos de xustificar as condicións e requisitos xa acreditados para obter o seu anterior nomeamento, debendo presentar unicamente certificación do Ministerio ou Organismo do que dependan acreditando a súa condición e demais circunstancias que consten no seu expediente persoal]. A resolución de nomeamento será adoptada pola Alcaldía a favor do aspirante ou aspirantes propostos polo Tribunal, no termo dun mes a contar desde a expiración do prazo dos 20 días naturais indicados anteriormente. O nomeamento deberá publicarse nos diarios oficiais correspondentes, e, unha vez publicado o nomeamento de funcionario, este deberá tomar posesión ou incorporarse dentro do prazo dun mes en virtude do artigo 47.4 do Decreto Lexislativo 1/2008, de 13 de marzo. As presentes bases e convocatoria poderán ser impugnadas de conformidade co establecido na Lei 30/1992, de 26 de novembro, de Réxime Xurídico da Administracións Públicas e do Procedemento Administrativo Común. Contra a convocatoria e as súas bases, que esgotan a vía administrativa, poderase interpoñer polos interesados recurso de reposición no prazo dun mes ante a Alcaldía, previo ao contencioso-administrativo no prazo de dous meses ante o Xulgado do Contencioso-Administrativo, a partir do día seguinte ao de publicación do seu anuncio no Diario Oficial de Galicia (artigo 46 da Lei 29/1998, de 13 de xullo, Reguladora da Xurisdición Contencioso-Administrativa). No non previsto nas bases será de aplicación a Lei 5/1997, de 22 de xullo, de Administración Local de Galicia, o Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración Local, o Real Decreto 364/1995, de 10 de marzo, polo que se aproba o Regulamento Xeral de Ingreso do Persoal ao Servizo dea Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado e no que non estea reservado á lexislación do Estado será de aplicación o Decreto Lexislativo 1/2008, de 13 de marzo, polo que se aproba o Texto Refundido da Lei da Función Pública de Galicia. No desenvolvemento do proceso selectivo farase a adaptación e axuste, en tempo e forma para a realización das probas, para aqueles aspirantes que presenten algún tipo de discapacidade, do mesmo xeito acreditarase a súa discapacidade e compatibilidade co desempeño das tarefas, se superasen o proceso selectivo, de acordo co establecido no art.59 da Lei 7/2007. do 12 de abril, do Estatuto Básico do empregado público. Proteccion de datos de carácter persoal: De conformidade co disposto na Lei Orgánica 15/1999, de Prortección de datos de carácter persoal, infórmase de que os datos persoais serán incorporados a un ficheiro de titularidade do Concello de Trazo, autorizando o tratamento dos mesmos, para a súa utilización en relación co desenvolvemento do proceso selectivo. Poderanse exercitar os dereitos de acceso, rectificación ou cancelación dos mesmos perante o propio Concello de Trazo. A Costitución española de 1978. Estructura e contido. Principios xerais. A reforma constitucional. Dereitos fundamentais e libertades públicas. O Tribunal Constitucional O Estado autonómico: principios. Características. Estatutos de Autonomía. Elaboración. Contido: Reforma. O Estatuto de autonomía de Galicia. A organización administrativa. Tipos de Administracións Públicas. Principios de actuación da Administración Pública. Sometimento da Administración á Lei e o Dereito. Fontes do Dereito Publico. Xerarquía normativa. A Lei de réxime xurídico das Administracións Públicas: ámbito de aplicación, estructura e contido. O acto administrativo: concepto e clases, elementos, eficacia e validez, notificación e publicación. O procedemento administrativo: concepto, suxeitos, prioncipios, términos e plazos. Fases do procedemento. A revisión dos actos administrativos. Os recursos administrativos. O recurso contencioso-administrativo. Formas de acción administrativa: Fomento. Policía. Servizo Público. A responsabilidade da Administración. Danos pola súa actividade lexítima. Danos pola súa actividade ilexítima. Responsabilidade no dereito positivo. A Lei 7/2007 do estatuto Básico do empregado público. Clases de persoal ó servizo da Administración Pública. Dereitos e deberes. Clasificación do solo na Comunidade Autónoma de Galicia. Réxime aplicable as distintas clases de solo. Licenzas urbanísticas. O réxime local español. Principios constitucionais e regulamentación xurídica. A Administración Local: entidades que comprende e función das mesmas. O Municipio. O termo municipal. A poboación. O empadronamento. Organización municipal: concepto. Clases de órganos. Competencias: concepto e clases. Especial referencia ó Concello de Trazo. Funcionamento dos órganos colexiados locais: convocatoria e orde do día. Réxime de sesións. Adopción de acordos. Actas e certificacións de acordos: borrador da acta e aprobación. Transcripcion de actas ó libro. Sinatura da acta. Certificados de acordos. O réxime dos Municipios de gran poboación: Organización e competencias. Bens das entidades locais: Clases e réxime xurídico. Ordenanzas, Regulamentos e Bandos das entidades Locais. Especial referencia ó Concello de Trazo. O orzamento das Entidades Locais. Elaboración e aprobación: especial referencia as bases de execución. A prórroga orzamentaria. A liquidación do orzamento. Resultado orzamentario. Remanentes de crédito. Remanete de tesourería. Conta xeral. Rendición de contas. As Facendas Locais: Recursos, impostos, taxas e contribucións especiais. Outros ingresos. A contratación administrativa na esfera local. Concepto. Clases. Requisitos. Formas de adxudicación. Formalización. Extinción. Cesión e subcontratación. O arquivo: concepto. Clases de arquivo e funcionamento: principais criterios de ordenación. Especial referencia o arquivo de xestión. O dereito da cidadanía ó acceso a arquivos e rexistros. Regulamentación xurídica da protección de datos de carácter persoal. O rexistro de documentos: Concepto. O Rexistro de entradas e saidas: o seu funcionamento nas Corporacións Locais. O Rexistro electrónico. O Concello de Trazo. Situación, poboación e territorio Estructura política e administrativa. Dependencias e servizos do Concello de Trazo. La informática. Nociones de microordenadores. Componentes de un ordenador: dispositivos centrales y periféricos. Dispositivos de almacenamiento. Redes informáticas. Los sistemas lógicos: el software. Sistemas operativos. El interfaz gráfico de Windows. El tratamiento de textos. Archivo y agenda electrónica. Las hojas de cálculo. Las bases de datos. Los gráficos de oficina. Internet. Correo electrónico. D/Dª., con DNI núm., veciño/a de., con enderezo a efectos de notificación en., teléfono., Que tendo coñecemento da convocatoria para cubrir unha praza coas seguintes características: — Grupo C, Subgrupo C2; Clasificación: Administración Xeral; Subescala: Auxiliar Administrativa; Número de vacantes: 1; Denominación: Auxiliar Administrativo, polo sistema de opsición libre, Declaro coñecer e aceptar as bases publicadas no BOP da provincia da Coruña, núm. de data., e desexo participar no proceso selectivo e con tal obxecto manifesto: 1. Reúno e acepto todos e cada un dos requisitos da convocatoria.2. Comprométome no caso de obter a praza, a prestar xuramento ou promesa de conformidade co R. D. 707/1979 ou normativa ó efecto, de acatamento á Constitución e Estatuto de Autonomía de Galicia e o resto do ordenamento xurídico.3. Igualmente e para que esta solicitude sexa admitida a trámite, achego os seguintes documentos: - Fotocopia compulsada do DNI - Fotocopia compulsada da acreditación do coñecemento do idioma galego. - Fotocopia compulsada da titulación académica (de acordo co disposto na base sétima da convocatoria). Trazo, 2 de marzo de 2012 O Alcalde Asdo: José Dafonte Varela